CELEX: C2004/094/14
Language: el
Date: 2004-04-17 00:00:00
Title: Απόφαση του Δικαστηρίου (πέμπτο τμήμα) της 4ης Μαρτίου 2004 — Στηv υπόθεση C-303/02 (αίτηση του Oberster Gerichtshof για την έκδοση προδικαστικής αποφάσεως): Peter Haackert κατά Pensionsversicherungsanstalt der Angestellten

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/8
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πέμπτο τμήμα)
   της 4ης Μαρτίου 2004
   Στηv υπόθεση C-303/02 (αίτηση του Oberster Gerichtshof για την έκδοση προδικαστικής αποφάσεως): Peter Haackert κατά Pensionsversicherungsanstalt der Angestellten (1)
   
   (Ίση μεταχείριση μεταξύ ανδρών και γυναικών - Kοινωνική ασφάλιση - Πρόωρη χορήγηση συντάξεως γήρατος για ανέργους - Διαφορετική ηλικία συνταξιοδοτήσεως αναλόγως του φύλου)
   (2004/C 94/14)
   Γλώσσα διαδικασίας: η γερμανική
   Στην υπόθεση C-303/02, με αντικείμενο αίτηση του Oberster Gerichtshof (Αυστρία) προς το Δικαστήριο, κατ' εφαρμογήv του άρθρου 234 ΕΚ, με την οποία ζητήθηκε, στο πλαίσιο της διαφοράς που εκκρεμεί εvώπιοv του δικαστηρίου αυτού μεταξύ Peter Haackert και Pensionsversicherungsanstalt der Angestellten, η έκδοση προδικαστικής αποφάσεως ως προς την ερμηνεία του άρθρου 7, παράγραφος 1, στοιχείο α), της οδηγίας 79/7/ΕΟΚ του Συμβουλίου, της 19ης Δεκεμβρίου 1978, περί της προοδευτικής εφαρμογής της αρχής της ίσης μεταχειρίσεως μεταξύ ανδρών και γυναικών σε θέματα κοινωνικής ασφαλίσεως (ΕΕ ειδ. έκδ. 05/003, σ. 160), το Δικαστήριο (πέμπτο τμήμα), συγκείμεvο από τους P. Jann, προεδρεύοντα του πέμπτου τμήματος, C. W. A. Timmermans, A. Rosas, A. La Pergola (εισηγητή) και S. von Bahr, δικαστές, γεvικός εισαγγελέας: S. Alber, γραμματέας: R. Grass, εξέδωσε στις 4 Μαρτίου 2004 απόφαση με το ακόλουθο διατακτικό:
   Η εξαίρεση του άρθρου 7, παράγραφος 1, στοιχείο α), της οδηγίας 79/7/ΕΟΚ του Συμβουλίου, της 19ης Δεκεμβρίου 1978, περί της προοδευτικής εφαρμογής της αρχής της ίσης μεταχειρίσεως μεταξύ ανδρών και γυναικών σε θέματα κοινωνικής ασφαλίσεως, έχει την έννοια ότι εφαρμόζεται σε παροχή όπως η πρόωρη σύνταξη γήρατος λόγω ανεργίας, για την οποία προβλέπεται προϋπόθεση διαφορετικής ηλικίας αναλόγως του φύλου, εφόσον μια τέτοια προϋπόθεση μπορεί να θεωρηθεί, υπό την έννοια της εν λόγω διατάξεως, ότι αποτελεί συνέπεια της προβλέψεως, στην εθνική νομοθεσία, προϋποθέσεως διαφορετικής ηλικίας αναλόγως του φύλου για τη χορήγηση των συντάξεων γήρατος.
   
      (1)  ΕΕ C 289 της 23.11.2002